SSL er først og fremmest vigtigt, da dine kunders oplysninger jo skal beskyttes ordentligt. Nethandel handler om tryghed, der er derfor ingen, der har lyst til at handle på en hjemmeside, hvor de ikke føler sig sikre på sikkerheden. Derudover er det også vigtigt, fordi Google straffer de hjemmesider, der ikke har et SSL-certifikat. Dels ryger hjemmesiderne længere ned i en søgning, dels bliver der vist en advarsel, når der er nogle, der prøver at gå ind på hjemmesiden. Med en placering længere nede i søgningerne vil der selvfølgelig være færre, der finder dig, og af dem, der gør, vil mange af dem blive skræmt væk af advarslen om, at din hjemmeside ikke er sikker.